**ÉDI\_M02 Portfólió\_**

**Működési Szabályzat melléklete\_2024**

**PORTFÓLIÓ**

A portfólió kötelezően egy a/4 méretű dokumentum, az alább megadott tartalommal. A dokumentumot összefűzött pdf fájlként e-mailben kérjük elküldeni az ÉDI titkárának.

Tartalomjegyzék

|  |
| --- |
| *A portfólió elemeinek tételes felsorolása* |

Részletes szakmai életrajz

|  |
| --- |
| *Az alkotói, oktatói, publikációs és közéleti tevékenységek szöveges felsorolása, konkrét megnevezésekkel, dátumokkal, esetleges társ-szerzőkkel* |

Alkotói teljesítményt bemutató oldalak

|  |
| --- |
| *Az alkotói eredmények szöveges-képes bemutatása. Nem az egyes munkák részletes megértése a cél, hanem azokon keresztül az alkotó habitusának megismerése. Munkánként egy-egy kép és rövid szöveg elegendő. Szerzőtársak felsorolása és a szerzőség arányának megadása kötelező.**Egyéni felkészülőnél a mestermunka egyértelmű megjelölése szükséges!* |

Pontozó-lap, hozott pontok (egyéni felkészülőkre nem vonatkozik)

|  |  |  |
| --- | --- | --- |
|  | pontszámítás | pontszám (jelentkező tölti ki!) |
| Idegen nyelvek | *Alapfeltétel a középfokú angol nyelvvizsga, ezért nem jár pont. Ezen felül minden más alapfokú nyelvvizsga 2 pontot, minden más középfokú nyelvvizsga 3 pontot, minden felsőfokú nyelvvizsga 6 pontot ér. Ugyanazon nyelvből csak egy nyelvvizsga számítható be. Az alapfeltételként megjelölt angol nyelvből a felsőfokú nyelvvizsga 3 pontot ér.*  | *Figyelembe vehető pontok száma legfeljebb 10 lehet* |
| Szakmai tanulmányok | *Graduális képzés: Komplex tervezés 1, 2 tárgyakban 1 pontot ér, ha mindkét félév végosztályzata 5-ös. 1 pontot ér az is, ha a legjobb négy tervezési tárgy 5-ös. A sikeresen teljesített legalább féléves Erasmus ösztöndíj ugyancsak 1 pontot ér (akkor is, ha a jelentkező több Erasmus félévet töltött külföldön).**Posztgraduális képzés: Építészeti témájú szakmérnök-képzésen szerzett diploma 3 pont, Mesteriskola elvégzése 3 pont, az építészmérnöki MSc vagy MA diplomán felüli szakirányú MSc vagy MA diploma 5 pont. Külföldön szerzett szakirányú posztgraduális diploma 7 pontot ér.*  | *Figyelembe vehető pontok száma legfeljebb 15 lehet* |
| Diplomaterv és szakmai díjak | *Az 5-ös (MSc vagy MA) diplomaterv 3 pont, a Hauszmann díj, a MÉK-MÉSZ diplomadíj valamint a Pro Progressio Alapítvány diplomaterv ösztöndíja, nemzetközi diplomadíjakon elért dicséret vagy helyezés, média építészeti díja és minden egyéb építészeti szakmai díj (kivéve ingatlanfejlesztési díj) 5 pont.* | *Figyelembe vehető pontok száma legfeljebb 15 lehet.* |
| Szakmai és oktatási gyakorlat | *Alapfeltétel az MSc- vagy MA-diploma megszerzésétől számított min. két év igazolt tervezőirodai gyakorlat, amiért nem jár pont. E felett minden további gyakorlatban eltöltött év 1pont. Meghívott egyetemi építész oktatóként vagy kutatóként végzett munkáért félévenként 1 pont jár, függetlenül attól, hogy az adott félévben hány tantárgyban vagy projektben dolgozott a jelentkező.* | *Figyelembe vehető pontok száma legfeljebb 10 lehet.* |
| Tervpályázati eredmények | *Csak az a nemzetközi, vagy országos nyílt építészeti tervpályázat vehető figyelembe, melyen a jelentkező legalább 1/3 szerzőségi arányban társtervezőként vett részt. A tervpályázaton való indulás 1 pont, a megvétel vagy kiemelt megvétel 3 pont, a tervpályázaton elnyert díj 5 pont, első díj 8 pont. Szerzőtársak felsorolása és a szerzőség arányának megadása kötelező. Hallgatói tervpályázat nem ér pontot, de hallgatók által készített országos nyílt építészeti tervpályázat igen.*  | *Figyelembe vehető pontok száma legfeljebb 15 lehet.* |
| TDK | *Bármely TDK művészeti szekciójában vagy MDK részvételért 1 pont jár, a kari díj vagy elismerés 3 pontot, az egyetemi díj 5 pontot, az országos diákköri díj vagy elismerés 7 pontot jelent. Egy TDK-munkára csak egy (a legmagasabb) pontszám számítható be ezek közül.* | *Figyelembe vehető pontok száma legfeljebb 15 lehet.* |
| Publikáció | *A publikáció építőművészeti témájú tanulmányok, cikkek önállóan vagy társ-szerzőségben való megírását és közreadását, illetve építészeti alkotásokat vagy azok terveit bemutató nyilvános közzétételt jelent. Társszerzőség esetén a pályázóra eső %-kal szorzandóak a pontok. Egyetemi vagy posztgraduális képzés keretében szervezett kiállítás nem ér pontot.**Pontértékek hazai megjelenés esetén (a külföldi megjelenés dupla pontot ér):**a) A pályázó megépült alkotásáról megjelent recenzió: könyvben 4, szaklapban 2, szakportálon 1**b) Kiállítások: egyéni kiállítás 3, csoportos kiállításon való részvétel 2**c) A pályázó építészről megjelent publikációk: könyvben 4, folyóiratcikkben 1, szakportálon 1**A pályázó által írt építőművészeti témájú publikált szövegek:**a) művészeti/tudományos könyv: teljes könyv 10, könyvrész/könyvfejezet 4, szerkesztett könyvben cikk 3, könyv szerkesztése 2* *b)nyomtatott (vagy elektronikus formában közzétett) egyetemi jegyzet: idegen/magyar nyelven, elektronikus formában 3/2, idegen/magyar nyelven, nyomtatásban 2/1* *c) folyóiratcikkek (nyomtatott vagy elektronikus): idegen nyelvű/magyar nyelvű lektorált 4/2, idegen nyelvű/magyar nyelvű nem lektorált 2/1* *d) konferencia kiadványban cikk nyomtatásban (legalább 4 oldalas): nemzetközi részvételű, idegen nyelvű, lektorált/nem lektorált előadás 4/2, helyi részvételű, idegen nyelvű, lektorált/nem lektorált előadás 2/1, magyar nyelvű előadás 1* *e) recenzió: más szerző művének a pályázó által írt kinyomtatott értékelése 1*  | *Figyelembe vehető pontok száma legfeljebb 10 lehet.* |
| Számított pontok |  | *A fenti pontok összessége* |
| Figyelembe vehető pontok |  | *Min. 20, max. 40 pont. Az egyes kategóriákban limitált kereteket külön-külön is be kell tartani.*  |

Nyilatkozat

|  |
| --- |
| Nyilatkozom arról hogy a fenti adatok a valóságnak megfelelnek. .......................................aláírás, dátum |